paragraph_text: Klub je jedan od osnivača ukrajinske Premier lige u kojoj danas nastupa. Iz lige je ispao sezone 1997./98., vratio se godinu nakon, no opet ispao u drugu ligu. Od sezone 2002./03. opet su u najelitnijem društvu i otad nisu ispali. Sezone 2005./06. ostvarili su najbolji plasman dosad, zauzevši 3. mjesto u prvenstvu. Od ostalih uspjeha pamte 1966. godinu kada su došli do polufinala Kupa SSSR, te 1974. kada su bili treći u snažnoj Sovjetskoj ligi.